ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഉജ്ജ്വല സബ്സിഡി സംബന്ധിച്ച ഇന്നത്തെ തീരുമാനം കുടുംബ ബജറ്റുകളെ വളരെയധികം ലഘൂകരിക്കും: പ്രധാനമന്ത്രി
പെട്രോൾ, ഡീസൽ വിലയിലെ ഗണ്യമായ ഇടിവ് വിവിധ മേഖലകളെ ഗുണപരമായി സ്വാധീനിക്കുകയും നമ്മുടെ പൗരന്മാർക്ക് ആശ്വാസം നൽകുകയും ചെയ്യും: പ്രധാനമന്ത്രി
ഉജ്ജ്വല സബ്സിഡി സംബന്ധിച്ച ഇന്നത്തെ തീരുമാനങ്ങളും പെട്രോൾ, ഡീസൽ വിലയിടിവും വിവിധ മേഖലകളെ ഗുണപരമായി സ്വാധീനിക്കുമെന്നും നമ്മുടെ പൗരന്മാർക്ക് ആശ്വാസം നൽകുമെന്നും ‘ജീവിതം കൂടുതൽ സുഗമമാക്കുമെന്നും’ പ്രധാനമന്ത്രി പറഞ്ഞു.
തീരുമാനങ്ങളെക്കുറിച്ചുള്ള ധനമന്ത്രിയുടെ ട്വീറ്റുകൾ ഉദ്ധരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"നമുക്ക് എപ്പോഴും ജനങ്ങളാണ് ആദ്യം!
ഇന്നത്തെ തീരുമാനങ്ങൾ, പ്രത്യേകിച്ച് പെട്രോൾ, ഡീസൽ വിലകളിലെ ഗണ്യമായ കുറവുമായി ബന്ധപ്പെട്ട തീരുമാനങ്ങൾ വിവിധ മേഖലകളെ ഗുണപരമായി ബാധിക്കുകയും നമ്മുടെ പൗരന്മാർക്ക് ആശ്വാസം നൽകുകയും കൂടുതൽ ‘ജീവിതം സുഗമമാക്കുകയും ചെയ്യും.
"Ujjwala Yojana has helped crores of Indians, especially women. Today’s decision on Ujjwala subsidy will greatly ease family budgets."
ഇലക്ട്രോണിക്സ് & ഐ.ടി മന്ത്രാലയം
ഇലക്ട്രോണിക്സ് & ഐടി മന്ത്രാലയം, ഇലക്ട്രോണിക്സ് നിർമ്മാണത്തെക്കുറിച്ചുള്ള നയരേഖയുടെ രണ്ടാം വാല്യം പുറത്തിറക്കി
ന്യൂ ഡൽഹി: ജനുവരി 24, 2022
ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയം, ഐസിഇഎയുമായി സഹകരിച്ച് ഇലക്ട്രോണിക്സ് മേഖലയ്ക്കായി 5 വർഷത്തെ കർമ്മപദ്ധതിയും നയരേഖയും ഇന്ന് പുറത്തിറക്കി. രണ്ട് ഭാഗങ്ങളുള്ള നായരേഖയുടെ രണ്ടാം വാല്യമാണ് ഇത് - ഇതിൽ ആദ്യത്തേത് 2021 നവംബറിൽ പുറത്തിറക്കിയിരുന്നു.
ഈ റിപ്പോർട്ട്, നിലവിലെ 75 ശതകോടി യുഎസ് ഡോളറിൽ നിന്ന് 300 ശതകോടി യുഎസ് ഡോളറിന്റെ ഇലക്ട്രോണിക്സ് നിർമ്മാണ കേന്ദ്രമായി ഇന്ത്യയെ മാറ്റുന്ന വിവിധ ഉൽപ്പന്നങ്ങളെ സംബന്ധിച്ചുള്ള ഓരോ വർഷത്തെയും വിവരങ്ങൾ നൽകുന്നു.
മൊബൈൽ ഫോണുകൾ, ഐടി ഹാർഡ്വെയർ , കൺസ്യൂമർ ഇലക്ട്രോണിക്സ് , വ്യാവസായിക ഇലക്ട്രോണിക്സ്, ഓട്ടോ ഇലക്ട്രോണിക്സ്, ഇലക്ട്രോണിക് ഘടകങ്ങൾ, എൽഇഡി ലൈറ്റിംഗ്, സ്ട്രാറ്റജിക് ഇലക്ട്രോണിക്സ്, പി.സി.ബി.എ., ടെലികോം ഉപകരണങ്ങൾ എന്നിവ ഇലക്ട്രോണിക്സ് നിർമ്മാണത്തിൽ ഇന്ത്യയുടെ വളർച്ചയെ നയിക്കുമെന്ന് പ്രതീക്ഷിക്കുന്നു. നിലവിലെ 30 ശതകോടി യുഎസ് ഡോളറിൽ നിന്ന്, വാർഷിക ഉൽപ്പാദനം 100 ശതകോടി യുഎസ് ഡോളർ കടക്കുമെന്ന് പ്രതീക്ഷിക്കുന്ന മൊബൈൽ നിർമ്മാണം - ഈ വളർച്ചയുടെ ഏകദേശം 40% വരും.
കേന്ദ്ര ഇലക്ട്രോണിക്സ് & ഇൻഫർമേഷൻ ടെക്നോളജി മന്ത്രി ശ്രീ അശ്വിനി വൈഷ്ണവ്, ശ്രീ രാജീവ് ചന്ദ്രശേഖർ, കേന്ദ്ര ഇലക്ട്രോണിക്സ് & ഐടി സഹ മന്ത്രി എന്നിവർ ചടങ്ങിൽ പങ്കെടുത്തു.
ചാർട്ട്: 300 ബില്യൺ യുഎസ് ഡോളറിന്റെ ഇലക്ട്രോണിക് ഉൽപ്പന്നങ്ങൾ നിർമ്മിക്കുന്നതിനുള്ള കർമ്മപദ്ധതി
RRTN/SKY
പ്രധാനമന്ത്രിയുടെ ഓഫീസ്
13 -ാമത് ബ്രിക്സ് ഉച്ചകോടി
2021 ലെ ഇന്ത്യയുടെ ബ്രിക്സ് അധ്യക്ഷപദവിയുടെ ഭാഗമായി , പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 9 ന് വെർച്വൽ ഫോർമാറ്റിൽ 13 -ാമത് ബ്രിക്സ് ഉച്ചകോടിയിൽ ആധ്യക്ഷം വഹിക്കും . യോഗത്തിൽ ബ്രസീൽ പ്രസിഡന്റ് ജെയർ ബോൾസോനാരോ; റഷ്യയുടെ പ്രസിഡന്റ്, വ്ളാഡിമിർ പുടിൻ; ചൈനീസ് പ്രസിഡന്റ് ഷി ജിൻപിംഗ്; ദക്ഷിണാഫ്രിക്കയുടെ പ്രസിഡന്റ് സിറിൽ റാമഫോസ. ഇന്ത്യയുടെ ദേശീയ സുരക്ഷാ ഉപദേഷ്ടാവ് ശ്രീ അജിത് ഡോവൽ, പുതിയ വികസന ബാങ്ക് പ്രസിഡന്റ് മാർക്കോസ് ട്രോയ്ജോ തുടങ്ങിയവർ പങ്കെടുക്കും. ബ്രിക്സ് ബിസിനസ് കൗൺസിലിന്റെ പ്രോ ടെമ്പർ ചെയർമാൻ ഓങ്കാർ കൻവർ, ബ്രിക്സ് വനിതാ ബിസിനസ് അലയൻസ് പ്രോ ടെമ്പർ ചെയർ ഡോ. സംഗിത റെഡ്ഡി, എന്നിവർ ഉച്ചകോടിക്കിടെ ഈ വർഷം പിന്തുടരുന്ന ഫലങ്ങളെക്കുറിച്ചുള്ള റിപ്പോർട്ടുകൾ അതത് മേഖലകൾക്ക്
കീഴിലെ നേതാക്കൾക്ക് സമർപ്പിക്കും.
‘ബ്രിക്സ്@15: തുടർച്ച, ഏകീകരണം, സമവായം എന്നിവയ്ക്കുള്ള ഇൻട്രാ-ബ്രിക്സ് സഹകരണം’ എന്നതാണ് ഉച്ചകോടിയുടെ വിഷയം. ഇന്ത്യ അതിന്റെ അധ്യക്ഷ കാലയളവിൽ നാല് മുൻഗണനാ മേഖലകൾ രൂപപ്പെടുത്തിയിട്ടുണ്ട്. ബഹുമുഖ സംവിധാനത്തിന്റെ പരിഷ്കരണം, ഭീകര വാദത്തിനെതിരായ പ്രതിരോധം, സുസ്ഥിര വികസന ലക്ഷ്യങ്ങൾ കൈവരിക്കുന്നതിനും ഡിജിറ്റൽ, സാങ്കേതിക ടൂളുകൾ ഉപയോഗിക്കുന്നതിനും ജനങ്ങൾ തമ്മിലുള്ള കൈമാറ്റങ്ങൾ മെച്ചപ്പെടുത്തുക ഇവയാണ് ഈ മേഘലകൾ .
(ഈ മേഖലകൾക്ക് പുറമെ, കോവിഡ് -19 മഹാമാരിയുടെ ആഘാതത്തെക്കുറിച്ചും മറ്റ് ആഗോള, പ്രാദേശിക പ്രശ്നങ്ങളെക്കുറിച്ചും നേതാക്കൾ അഭിപ്രായങ്ങൾ കൈമാറും.
പ്രധാനമന്ത്രിയുടെ ഓഫീസ്
ജയന്തിദിനത്തില് ഭാരത് രത്ന എം ജി ആറിന് പ്രധാനമന്ത്രി ശ്രദ്ധാജ്ഞലി അര്പ്പിച്ചു
ജയന്തിദിനത്തില് ഭാരത് രത്ന എം ജി ആറിന് പ്രധാനമന്ത്രി ശ്രീ നരേന്ദ്ര മോദി ശ്രദ്ധാജ്ഞലി അര്പ്പിച്ചു
ഭാരത് രത്ന എംജിആർ നിരവധി ഹൃദയങ്ങളിൽ ഇപ്പോഴും ജീവിക്കുന്നു. സിനിമകളുടെ ലോകമായാലും രാഷ്ട്രീയത്തിന്റെ ലോകമായാലും, അദ്ദേഹം എങ്ങും ആദരിക്കപ്പെട്ടിരുന്നു . മുഖ്യമന്ത്രി ഭരണകാലത്ത് ദാരിദ്ര്യ നിർമാർജനത്തിനായി നിരവധി പരിശ്രമങ്ങൾ നടത്തിയ അദ്ദേഹം സ്ത്രീ ശാക്തീകരണത്തിനും ഊന്നൽ നൽകി. അദ്ധേഹത്തിന്റെ ജയന്തിയിൽ എംജിആറിന് ശ്രദ്ധാഞ്ജലി അർപ്പിക്കുന്നു
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 7 ദിവസമായി ഇന്ത്യയിൽ പ്രതിദിനം 20,000 ത്തിൽ താഴെ മാത്രം പുതിയ കോവിഡ് കേസുകൾ റിപ്പോർട്ട് ചെയ്യുന്നു
കഴിഞ്ഞ 7 ദിവസമായി ഇന്ത്യയിൽ പുതിയ കോവിഡ് കേസുകൾ 20000 ത്തിൽ താഴെ മാത്രം രേഖപ്പെടുത്തുന്നു.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ 16,946 പേർക്ക് മാത്രമാണ് കോവിഡ് ബാധിച്ചതായി കണ്ടെത്തിയത്. അതേ സമയം 17,652 പേർ രോഗമുക്തരായി.
പ്രതിദിനമരണം നിരന്തരം കുറയുന്നു. കഴിഞ്ഞ 20 ദിവസമായി പ്രതിദിനം 300 ൽ താഴെ മരണം മാത്രമാണ് രേഖപ്പെടുത്തിയിട്ടുള്ളത്.
ഇന്ത്യയിലെ മരണനിരക്ക് ഇന്ന് 1.44% ആണ്. രാജ്യത്ത് ആകെ രോഗ ബാധിതരുടെ എണ്ണം 2,13,603 ആണ്.
ഇന്ത്യയിൽ ആകെ രോഗമുക്തർ ഇന്ന് 10,146,763 ആയി. രോഗമുക്തിനിരക്ക് 96.52 ശതമാനമായി ഉയർന്നിട്ടുണ്ട്. രോഗമുക്തരായവരിൽ 82.67 ശതമാനം 10 സംസ്ഥാനങ്ങളിലും കേന്ദ്രഭരണ പ്രദേശങ്ങളിലുമായി കേന്ദ്രീകരിച്ചിരിക്കുന്നു. രോഗമുക്തരായ 5,158 പേരുമായി കേരളത്തിൽ കൂടിയ പ്രതിദിന രോഗമുക്തി റിപ്പോർട്ട് ചെയ്തിട്ടുണ്ട്. കഴിഞ്ഞ 24 മണിക്കൂറിനുള്ളിൽ 3,009 പേർ മഹാരാഷ്ട്രയിലും 930 പേർ ഛത്തീസ്ഗഡിലും രോഗമുക്തരായി.
പുതിയ രോഗികളിൽ 76.45 ശതമാനം ഏഴ് സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലുമാണ്. 6,004 രോഗികളുമായി ഏറ്റവും കൂടുതൽ പ്രതിദിന കേസുകൾ റിപ്പോർട്ട് ചെയ്തത് കേരളത്തിലാണ്. മഹാരാഷ്ട്ര, കർണാടക എന്നിവിടങ്ങളിൽ യഥാക്രമം 3,556 ഉം, 746 ഉം പേർ രോഗബാധിതരായി.
കഴിഞ്ഞ 24 മണിക്കൂറിനുള്ളിൽ 198 മരണം റിപ്പോർട്ട് ചെയ്യപ്പെട്ടു. ഇതിൽ 75.76 ശതമാനം ആറ് സംസ്ഥാനങ്ങളിലും കേന്ദ്രഭരണപ്രദേശങ്ങളിലും ആണ്. ഏറ്റവും കൂടുതൽ മരണമുണ്ടായത് മഹാരാഷ്ട്രയിലാണ് . കേരളത്തിലും പശ്ചിമ ബംഗാളിലും യഥാക്രമം 26 ഉം 18 ഉം പേർ മരിച്ചു.
രാജ്യം 2021 ജനുവരി 16 മുതൽ ബൃഹത്തായ കോവിഡ്-19 വാക്സിനേഷൻ ദൗത്യത്തിനായി ഒരുങ്ങുകയാണ്.
ആരോഗ്യപ്രവർത്തകരുടെ എണ്ണത്തിന്റെ അനുപാതത്തിൽ 1.65 കോടി ഡോസ് കോവിഷീൽഡ്, കോവാക്സിൻ വാക്സിനുകൾ എല്ലാ സംസ്ഥാനങ്ങൾക്കും കേന്ദ്രഭരണ
ഭവന, നഗരദാരിദ്ര ലഘൂകരണ മന്ത്രാലയം
നിലവിൽ ഗവണ്മെന്റ് ധനസഹായമുള്ള 3,964 ആൾതാമസമില്ലാത്ത വീടുകൾ എആർഎച്ച്സികളാക്കി മാറ്റി
ന്യൂഡൽഹി, ആഗസ്റ്റ് 11, 2021
മോഡൽ-1 പ്രകാരം, നിലവിൽ ഗവൺമെന്റ് ധനസഹായമുള്ള 3964 ഒഴിഞ്ഞ വീടുകൾ ഇതുവരെ നഗര കുടിയേറ്റക്കാർ/ദരിദ്രർക്കായി താങ്ങാവുന്ന വാടക ഭവന സമുച്ചയങ്ങളായി മാറ്റി. വിവിധ സംസ്ഥാനങ്ങളിലെ 5,734 വീടുകൾക്കായി നിർദ്ദേശത്തിനുള്ള അഭ്യർത്ഥനകൾ  നൽകിയിട്ടുണ്ട്.
മോഡൽ-2 പ്രകാരം, 18 സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ 1,02,019 യൂണിറ്റുകൾ നിർമ്മിക്കുന്നതിനായി പൊതു/സ്വകാര്യ സ്ഥാപനങ്ങളിൽ നിന്ന് 66 നിർദ്ദേശങ്ങൾ ലഭിച്ചിട്ടുണ്ട്. അവ അതാത് നഗര തദ്ദേശഭരണ സ്ഥാപനങ്ങൾ വിലയിരുത്തി, അംഗീകാരങ്ങൾക്കുള്ള അവശ്യം വേണ്ട തുടർ നടപടികൾ നടത്തി വരികയാണ്.
2011 ലെ സെൻസസ് പ്രകാരമുള്ള എല്ലാ നിയമാനുസൃത പട്ടണങ്ങളിലും, അതിനുശേഷം വിജ്ഞാപനം ചെയ്ത പട്ടണങ്ങളിലും, വിജ്ഞാപനം ചെയ്ത ആസൂത്രണ മേഖലകളിലും, വികസന/പ്രത്യേക വികസന മേഖല/വ്യവസായ വികസന അതോറിറ്റികളിലും ARHC സ്കീം നടപ്പിലാക്കുന്നു.
ഒരു പ്രാദേശിക സർവേയുടെ അടിസ്ഥാനത്തിൽ പ്രാദേശിക അധികാരികൾ ARHC-കളുടെ പ്രാരംഭ ഘട്ടത്തിൽ താങ്ങാവുന്ന വാടക നിശ്ചയിക്കണം. തുടർന്ന്, കരാർ ഒപ്പിട്ട തീയതി മുതൽ പ്രാബല്യത്തിൽ വരുന്ന 5 വർഷ കാലയളവിൽ, മൊത്തം 20% വർദ്ധനക്ക് വിധേയമായി, വാടക രണ്ട് വർഷത്തിലൊരിക്കൽ 8% വർദ്ധിപ്പിക്കും. മുഴുവൻ ഇളവ് കാലയളവിലും അതായത് 25 വർഷത്തിലും ഇതേ സംവിധാനം പിന്തുടരണം.
ഇന്ന് രാജ്യസഭയിൽ രേഖാമൂലമുള്ള മറുപടിയിൽ ഭവന നിർമ്മാണ നഗരകാര്യ മന്ത്രാലയത്തിന്റെ ചുമതലയുള്ള സഹമന്ത്രി ശ്രീ കൗശൽ കിഷോർ ആണ് ഈ വിവരം നൽകിയത്.
RRTN/SKY
ആരോഗ്യ, കുടുംബക്ഷേമ മന്ത്രാലയം
വാക്സിൻ സ്വീകരണത്തിലെ താൽപര്യക്കുറവും അബദ്ധ പ്രചാരണങ്ങളും തടയുന്നതിന്റെ ഭാഗമായുള്ള IEC പ്രചാരണത്തിന് ഡോക്ടർ ഹർഷവർദ്ധൻ തുടക്കംകുറിച്ചു
രാജ്യത്തെ ചില വിഭാഗം ജനങ്ങൾക്കിടയിൽ വാക്സിൻ സ്വീകരണത്തിൽ താൽപര്യക്കുറവ് വർദ്ധിക്കുന്ന സാഹചര്യത്തിൽ അത് പരിഹരിക്കുന്നതിനുള്ള IEC പോസ്റ്ററുകൾ കേന്ദ്ര ആരോഗ്യ കുടുംബക്ഷേമ മന്ത്രാലയത്തിന്റെ ചുമതലയുള്ള മന്ത്രി ഡോക്ടർ ഹർഷവർദ്ധൻ പ്രകാശനം ചെയ്തു. മന്ത്രാലയത്തിന്റെ ചുമതലയുള്ള സഹമന്ത്രി ശ്രീ അശ്വിനി കുമാർ ചൗബേ, നിതി ആയോഗ് അംഗം ഡോക്ടർ വികെ പോൾ തുടങ്ങിയവർ ചടങ്ങിൽ സന്നിഹിതരായിരുന്നു
കോവിഡ് 19 ന് എതിരായ ലോകത്തിലെ ഏറ്റവും വലിയ പ്രതിരോധകുത്തിവെപ്പ് യജ്ഞത്തിനു പ്രധാനമന്ത്രി നരേന്ദ്രമോദി 2021 ജനുവരി 16 നു ആണ് രാജ്യത്ത് തുടക്കം കുറിച്ചത്
2021 ജനുവരി 21 രാവിലെ 7 മണി വരെയുള്ള കണക്ക് പ്രകാരം രാജ്യത്തെ 800000 ആരോഗ്യപ്രവർത്തകർ വാക്സിൻ സ്വീകരിച്ചുകഴിഞ്ഞു
ആരോഗ്യ മന്ത്രാലയം പ്രസ് ഇൻഫർമേഷൻ ബ്യൂറോ, വാർത്താവിതരണ പ്രക്ഷേപണ മന്ത്രാലയം, മൈGoV വെബ്സൈറ്റ് തുടങ്ങിയ ആധികാരിക കേന്ദ്രങ്ങളിൽനിന്നും ശരിയായ വിവരങ്ങൾ തിരഞ്ഞെടുക്കാൻ ജനങ്ങൾ ശ്രദ്ധിക്കണമെന്ന് കേന്ദ്ര ആരോഗ്യ മന്ത്രി അഭ്യർത്ഥിച്ചു
പ്രധാനമന്ത്രിയുടെ ഓഫീസ്
തമിഴ്നാടിന്റെ മഹത്തായ സംസ്കാരത്തിൽ രാജ്യം മുഴുവൻ അഭിമാനിക്കുന്നു: പ്രധാനമന്ത്രി
തമിഴ്നാടിന്റെ മഹത്തായ സംസ്കാരത്തിൽ രാജ്യം മുഴുവൻ അഭിമാനിക്കുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. പുതിയ പാർലമെന്റ് മന്ദിരത്തിൽ തിളങ്ങുന്ന ചെങ്കോലിനെക്കുറിച്ച് നടൻ രജനികാന്തിന്റെ ട്വീറ്റിന് മറുപടി പറയുകയായിരുന്നു അദ്ദേഹം.
പ്രധാനമന്ത്രി തമിഴിൽ ട്വീറ്റ് ചെയ്തു :
'തമിഴ്നാടിന്റെ മഹത്തായ സംസ്കാരത്തിൽ രാജ്യം മുഴുവൻ അഭിമാനിക്കുന്നു. ഈ മഹത്തായ സംസ്ഥാനത്തിന്റെ സംസ്കാരം പുതിയ പാർലമെന്റ് മന്ദിരത്തിൽ അഭിമാനം കൊള്ളിക്കുന്നത് കാണുന്നതിൽ സന്തോഷമുണ്ട്." #MyParliamentMyPride”
தமிழ்நாட்டின் புகழ்பெற்ற கலாச்சாரத்தில் ஒட்டுமொத்த தேசமும் பெருமை கொள்கிறது. புதிய நாடாளுமன்றக் கட்டிடத்தில் இந்த தலைசிறந்த மாநிலத்தின் கலாச்சாரம் பெருமைக்குரிய இடத்தைப் பெறுவது உண்மையிலேயே மகிழ்ச்சி அளிக்கிறது. #MyParliamentMyPride https://t.co/h0apJAnQ3j
— Narendra Modi  May 27, 2023
രാജ്യരക്ഷാ മന്ത്രാലയം
മൂന്ന് ദിവസത്തെ സന്ദർശനത്തിനായി ബംഗ്ലാദേശ് കരസേനാ മേധാവി ഇന്ത്യയിൽ എത്തി
ന്യൂ ഡൽഹി: ഏപ്രിൽ 27, 2023
2023 ഏപ്രിൽ 27 മുതൽ 29 വരെ മൂന്ന് ദിവസത്തെ സന്ദർശനത്തിനായി ബംഗ്ലാദേശ് കരസേനാ മേധാവി ജനറൽ എസ് എം ഷഫിയുദ്ദീൻ അഹമ്മദ് ഇന്ത്യയിലെത്തി. സന്ദർശന വേളയിൽ അദ്ദേഹം ഇന്ത്യയുടെ മുതിർന്ന സൈനിക, സിവിലിയൻ നേതൃത്വവുമായി കൂടിക്കാഴ്ച നടത്തുന്നുണ്ട്. ഇന്ത്യയും ബംഗ്ലാദേശുമായുള്ള പ്രതിരോധ ബന്ധം മെച്ചപ്പെടുത്തുന്നതിനുള്ള സാദ്ധ്യതകൾ ചർച്ചയാകും.
ദേശീയ യുദ്ധസ്മാരകത്തിൽ ഇന്ത്യൻ സായുധ സേനയിലെ വീരമൃത്യു വരിച്ച ധീരജവാന്മാർക്ക് ആദരാഞ്ജലികൾ അർപ്പിച്ചാണ് ബംഗ്ലാദേശ് കരസേനാ മേധാവി സന്ദർശനം ആരംഭിച്ചത്. അദ്ദേഹത്തിന് സൗത്ത് ബ്ലോക്ക് പുൽമൈതാനത്തു ഗാർഡ് ഓഫ് ഓണർ നൽകി. അതിനുശേഷം അദ്ദേഹം കരസേനാ മേധാവി, ജനറൽ മനോജ് പാണ്ഡെയെ സന്ദർശിച്ചു. ഇരു രാജ്യങ്ങളും തമ്മിലുള്ള തന്ത്രപരമായ സമഗ്ര പങ്കാളിത്തത്തിന്റെ ഭാഗമായി പരസ്പര പ്രവർത്തനക്ഷമത, പരിശീലനം, തീവ്രവാദ വിരുദ്ധ സഹകരണം, മൊത്തത്തിലുള്ള ഉഭയകക്ഷി സഹകരണം എന്നിവ മെച്ചപ്പെടുത്തുന്നതിനും ശക്തിപ്പെടുത്തുന്നതിനുമുള്ള വിവിധ വിഷയങ്ങൾ കരസേനാ മേധാവികൾ ചർച്ച ചെയ്തു.
ജനറൽ എസ് എം ഷഫിയുദ്ദീൻ അഹമ്മദ് പിന്നീട് സംയുക്ത സേന മേധാവി ജനറൽ അനിൽ ചൗഹാൻ, നാവികസേനാ മേധാവി അഡ്മിറൽ ആർ ഹരികുമാർ, വൈസ് ചീഫ് ഓഫ് എയർ സ്റ്റാഫ് എയർ മാർഷൽ എ പി സിംഗ്, പ്രതിരോധ സെക്രട്ടറി, വിദേശകാര്യ സെക്രട്ടറി എന്നിവരുമായി കൂടിക്കാഴ്ച നടത്തി. ഡിപ്പാർട്ട്മെന്റ് ഓഫ് ഡിഫൻസ് പ്രൊഡക്ഷൻ യും ആർമി ഡിസൈൻ ബ്യൂറോയും ചേർന്ന് ഇന്ത്യൻ തദ്ദേശീയ പ്രതിരോധ ഉപകരണങ്ങളുടെ നിർമ്മാണ ആവാസവ്യവസ്ഥയെ കുറിച്ചു അദ്ദേഹത്തിന് വിശദീകരിച്ചു. ഇന്ത്യയിലെ ഐക്യരാഷ്ട്രസഭയുടെ സമാധാന പരിപാലന കേന്ദ്രം വുമായും ബംഗ്ലാദേശ് ഇൻസ്റ്റിറ്റ്യൂട്ട് ഓഫ് പീസ് സപ്പോർട്ട് ഓപ്പറേഷൻസ് ട്രെയിനിംഗ്  മായും, യുഎൻ സമാധാന പരിപാലന പ്രവർത്തനങ്ങൾക്കും പരിശീലന സഹകരണത്തിനും വേണ്ടിയുള്ള ഒരു '' നിർവഹണ ക്രമീകരണം'' ഇരു സൈന്യങ്ങളും തമ്മിൽ ഒപ്പുവച്ചു.
2023 ഏപ്രിൽ 29-ന് ചെന്നൈയിലെ ഓഫീസേഴ്സ് ട്രെയിനിംഗ് അക്കാദമിയിൽ നടക്കുന്ന പാസിംഗ് ഔട്ട് പരേഡിന്റെ റിവ്യൂവിംഗ് ഓഫീസർ ആയിരിക്കും ബംഗ്ലാദേശ് കരസേനാ മേധാവി. അദ്ദേഹം ഓഫീസേഴ്സ് ട്രെയിനിംഗ് അക്കാദമി മ്യൂസിയം സന്ദർശിക്കുകയും കേഡറ്റുകളുമായി സംവദിക്കുകയും ചെയ്യും.
RRTN/SKY
(Visitor Counter : 81
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 70.75 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 37,875 പേർക്ക്
ചികിത്സയിലുള്ളത് ആകെ രോഗബാധിതരുടെ 1.18%
രാജ്യത്ത് നിലവിൽ ചികിത്സയിലുള്ളത് 3,91,256 പേർ
രോഗമുക്തി നിരക്ക് 97.48%
കഴിഞ്ഞ 24 മണിക്കൂറിനിടെ 39,114 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,22,64,051 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 75 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് 2.16%
ആകെ നടത്തിയത് 53.49 കോടി പരിശോധനകൾ.
യുവജനകാര്യ, കായിക മന്ത്രാലയം
ദേശീയ ഗുസ്തി മത്സരങ്ങളിൽ കോവിഡ് മാനദണ്ഡങ്ങൾ ലംഘിക്കപ്പെട്ടു എന്ന മാധ്യമവാർത്തകളിൽ, സായി  റിപ്പോർട്ട് ആവശ്യപ്പെട്ടു
ജനുവരി 23ന് നോയിഡ സ്റ്റേഡിയത്തിൽ നടന്ന ദേശീയ ഗുസ്തി മത്സരങ്ങളിൽ, ശാരീരിക അകലം ഉൾപ്പെടെ മഹാമാരി കാലത്ത് മത്സരങ്ങൾ നടത്തുമ്പോൾ സ്വീകരിക്കേണ്ട മാനദണ്ഡങ്ങൾ ലംഘിക്കപ്പെട്ടു എന്ന മാധ്യമ വാർത്തകളിൽ സ്പോർട്സ് അതോറിറ്റി ഓഫ് ഇന്ത്യ റിപ്പോർട്ട് ആവശ്യപ്പെട്ടു. മത്സരങ്ങൾ നടത്തുമ്പോൾ സ്വീകരിക്കേണ്ട മാതൃകാപ്രവർത്തന ചട്ടങ്ങൾ  കർശനമായി പാലിക്കാൻ റെസ്ലിംഗ് ഫെഡറേഷൻ ഓഫ് ഇന്ത്യയോട് ആവശ്യപ്പെട്ടിട്ടുള്ളതായി സായി ഡയറക്ടർ ജനറൽ ശ്രീ സന്ദീപ് പ്രധാൻ പറഞ്ഞു. മാനദണ്ഡങ്ങൾ ലംഘിക്കപ്പെട്ട വിഷയത്തിൽ, തിങ്കളാഴ്ചയോടു കൂടി റിപ്പോർട്ട് സമർപ്പിക്കാൻ ഫെഡറേഷനോട് ആവശ്യപ്പെട്ടിട്ടുള്ളതായും അദ്ദേഹം പറഞ്ഞു.
അത്ലറ്റുകളുടെ സുരക്ഷ ഉറപ്പാക്കുന്നതിന് രാജ്യത്തെ എല്ലാ സ്പോർട്സ് ഫെഡറേഷനുകളോടും കോവിഡ് പ്രോട്ടോകോൾ കർശനമായി പാലിക്കാൻ നിർദേശം നൽകണമെന്ന് സായി, ഇന്ത്യൻ ഒളിമ്പിക് അസോസിയേഷനോട് അഭ്യർത്ഥിച്ചിട്ടുണ്ട്.
പ്രത്യേക സേവനങ്ങളും ഫീച്ചറുകളും
ഇഗ്നോ 2022 ജനുവരിയിൽ ആരംഭിക്കുന്ന അക്കാദമിക് സെഷനലിലേക്കുള്ള പ്രവേശനം ഫെബ്രുവരി 10 വരെ നീട്ടി.
ഇന്ദിരാ ഗാന്ധി നാഷണൽ ഓപ്പൺ യൂണിവേഴ്സിറ്റി  2022 ജനുവരി യിൽ ആരംഭിക്കുന്ന അക്കാദമിക് സെഷനലിലേക്കുള്ള പ്രവേശനം  ഫെബ്രുവരി 10 വരെ നീട്ടി.
എം ബി എ , എം ബി എ , റൂറൽ ഡെവലപ്മെൻറ്, കമ്പ്യൂട്ടർ അപ്ലിക്കേഷൻ, ടൂറിസം സ്റ്റഡീസ്, ഇംഗ്ലീഷ്, ഹിന്ദി, ഫിലോസഫി, ഗാന്ധി ആൻഡ് പീസ് സ്റ്റഡീസ്, എഡ്യൂക്കേഷൻ, പബ്ലിക് അഡ്മിനിസ്ട്രേഷൻ, എക്കണോമിക്സ്, ഹിസ്റ്ററി, പൊളിറ്റിക്കൽ സയൻസ്, സോഷിയോളജി, സൈക്കോളജി, അഡൾട്ട് എഡ്യൂക്കേഷൻ, ഡെവലപ്മെൻറ് സ്റ്റഡീസ്, ജെൻഡർ ആൻഡ് ഡെവലപ്മെൻറ് സ്റ്റഡീസ്, ഡിസ്റ്റൻസ് എഡ്യൂക്കേഷൻ, ആന്ത്രപ്പോളജി, കോമേഴ്സ്, സോഷ്യൽ വർക്ക്, ഡയറ്റെറ്റിക്സ് ആൻഡ് ഫുഡ് സർവീസ് മാനേജ്മെൻറ്, കൗൺസെല്ലിങ് ആൻഡ് ഫാമിലി തെറാപ്പി, ലൈബ്രേറി ആൻഡ് ഇൻഫർമേഷൻ സയൻസ്, ജേർണലിസം ആൻഡ് മാസ്സ്കമ്മ്യൂണിക്കേഷൻ, എൻവിറോൺമെന്റൽ സ്റ്റഡീസ് തുടങ്ങി വിവിധ വിഷയങ്ങളിൽ ബിരുദ, ബിരുദാനന്തരബിരുദ, പി. ജി. ഡിപ്ലോമ, ഡിപ്ലോമ, സർട്ടിഫിക്കറ്റ് പ്രോഗ്രാമ്മുകളിലേക്ക് അപേക്ഷകൾ സമർപ്പിക്കാവുന്നതാണ്.
പ്രവേശനത്തിനുള്ള അപേക്ഷകൾ ഇനിപ്പറയുന്ന ലിങ്ക് വഴി ഓൺലൈനായി സമർപ്പിക്കണം: https://ignouadmission.samarth.edu.in/ ഇഗ്നോ ഓൺലൈൻ സംവിധാനം വഴി നിലവിൽ ജനുവരി 2022 സെഷനിലേക്ക് രെജിസ്റ്റർ ചെയ്തിട്ടുള്ള പഠിതാക്കൾ അവരുടെ യുസർ നെയിമും പാസ്വേർഡും ഉപയോഗിച്ച് അപേക്ഷ പരിശോധിക്കുകയും ന്യുനതകൾ എന്തെങ്കിലുമുണ്ടെങ്കിൽ പ്രവേശനം ഉറപ്പുവരുത്തുന്നതിന് മുൻപ് അവ നീക്കം ചെയ്യേണ്ടതുമാണ്.
വിശദവിവരങ്ങൾക്കായ് ഇഗ്നോ മേഖലാ കേന്ദ്രം, രാജധാനി ബിൽഡിംഗ്, കിള്ളിപ്പാലം, കരമന പി. ഓ. തിരുവനന്തപുരം–695 002 എന്ന വിലാസത്തിൽ ബന്ധപ്പെടുക.ഫോൺ:0471-2344113/2344120/9447044132. ഇമെയിൽ:rctrivandrum@ignou.ac.in
(Visitor Counter : 11
മന്ത്രിസഭ
ജമ്മുകാശ്മീരില് ആപ്പിള് സംഭരണത്തില് വിപണി ഇടപെടല് പദ്ധതി 2020-21 വര്ഷത്തേയ്ക്ക് കൂടി നീട്ടുന്നതിന് കേന്ദ്രമന്ത്രിസഭാ അംഗീകാരം
ജമ്മു കാശ്മീരില് ആപ്പിള് സംഭരണത്തിനുള്ള വിപണി ഇടപെടല് പദ്ധതി  നടപ്പുവര്ഷത്തേയ്ക്ക് കൂടി അതായത് 2020-21 കാലത്തേയ്ക്ക് കൂടി കഴിഞ്ഞവര്ഷം അതായത് 2019-20 ൽ നടത്തിയ അതേ വ്യവസ്ഥകളോടെ നീട്ടുന്നതിന് പ്രധാനമന്ത്രി നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
നാഷണല് അഗ്രികള്ച്ചറല് കോ-ഓപ്പറേറ്റീവ് മാര്ക്കറ്റിംഗ് ഫെഡറേഷന് ലിമിറ്റഡ്  ആയിരിക്കും ആപ്പിള് സംഭരണം നടത്തുക. സംസ്ഥാനം നിയോഗിക്കുന്ന ഏജന്സിയായ ജമ്മുകാശ്മീര് ഹോര്ട്ടികള്ച്ചറല് പ്രോസസിംഗ് ആന്റ് മാര്ക്കറ്റിംഗ് കോര്പ്പറേഷനി ലൂടെ ജമ്മുകാശ്മീരിലെ ആപ്പിള് കര്ഷകരില് നിന്ന് നേരിട്ട് സംഭരിക്കുകയും അതിനുള്ള പണം ആപ്പിള് കര്ഷകരുടെ ബാങ്ക് അക്കൗണ്ടുകളിലേക്ക് നേരിട്ട് നല്കുകയും ചെയ്യും. ഈ പദ്ധതിക്ക് കീഴില് 12 ലക്ഷം മെട്രിക് ടൺ ആപ്പിള് സംഭരിക്കാന് കഴിയും.
ഇത് നടപ്പാക്കാനായി ഗവണ്മെന്റിന്റെ ഗ്യാരന്റിയായ 2,500 കോടിരൂപ ഉപയോഗിക്കാനും ഗവണ്മെന്റ് അനുമതി നല്കി. ഈ നടപടിയില് എന്തെങ്കിലും നഷ്ടമുണ്ടായാല് അത് കേന്ദ്ര ഗവണ്മെന്റും കേന്ദ്രഭരണപ്രദേശമായ ജമ്മുകാശ്മീരിലെ ഭരണസംവിധാനവും 50:50 എന്ന അടിസ്ഥാനത്തില് ബാധ്യത ഏറ്റെടുക്കും.
വിവിധ നിലവാരത്തിലുള്ള ആപ്പിളുകളുടെ വില നിശ്ചയിക്കുന്നതിനായി കഴിഞ്ഞ സീസണില് രൂപം നല്കിയ വിലനിര്ണ്ണയ സമിതി ഈ സീസണിലും പ്രവര്ത്തിക്കും. നിര്ണ്ണയം നടത്തിയിട്ടുള്ള മണ്ഡികളില് അടിസ്ഥാനപരമായ സൗകര്യങ്ങള്ക്കുള്ള വ്യവസ്ഥകള് കേന്ദ്രഭരണപ്രദേശമായ ജമ്മുകാശ്മീര് ഭരണസംവിധാനം ഉറപ്പാക്കണം.
ഇന്ത്യാ ഗവണ്മെന്റിന്റെ ഈ പ്രഖ്യാപനം ആപ്പിള് കര്ഷര്ക് കാര്യക്ഷമമായ ഒരു വിപണി വേദി ലഭ്യമാക്കുകയും പ്രാദേശിക ജനവിഭാഗങ്ങള്ക്ക് തൊഴില് സൃഷ്ടിക്കുന്നതിനുള്ള സൗകര്യം ഒരുക്കുകയും ചെയ്യും. ഇത് ആപ്പിളിന് പ്രയോജനകരമായ വില ഉറപ്പാക്കുകയും ജമ്മുകാശ്മീരിലെ കര്ഷകരുടെ മൊത്തത്തിലുള്ള വരുമാനം വര്ദ്ധിപ്പിക്കുകയും ചെയ്യും.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 219.15 കോടി കവിഞ്ഞു
12-14 വയസ് പ്രായമുള്ളവർക്ക് വിതരണം ചെയ്തത് 4.11 കോടിയിലധികം ആദ്യ ഡോസ് വാക്സിനുകൾ
രാജ്യത്ത് ചികിത്സയിലുള്ളവരുടെ എണ്ണം നിലവിൽ 26,509
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,786 പേർക്ക്
രോഗമുക്തി നിരക്ക് നിലവിൽ 98.76%
പ്രതിവാര രോഗസ്ഥിരീകരണ നിരക്ക് 1.05%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 219.15 കോടി  പിന്നിട്ടു.
12-14 വയസ് പ്രായമുള്ളവർക്കുള്ള കോവിഡ്-19 പ്രതിരോധ കുത്തിവയ്പ് 2022 മാർച്ച് 16 ന് ആരംഭിച്ചു. 12-14 വയസ് പ്രായമുള്ളവർക്കുള്ള COVID-19 വാക്സിനേഷൻ 2022 മാർച്ച് 16-ന് ആരംഭിച്ചു. ഇതുവരെ 4.11 കോടിയിലധികം  കൗമാരക്കാർക്ക് കോവിഡ്-19 കുത്തിവയ്പിന്റെ ആദ്യ ഡോസ് നൽകി. അതുപോലെ, 18-59 പ്രായമുള്ളവർക്കുള്ള കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 10415293
രണ്ടാം ഡോസ് 10119809
കരുതൽ ഡോസ് 7049964
മുന്നണിപ്പോരാളികൾ
ഒന്നാം ഡോസ് 18436985
രണ്ടാം ഡോസ് 17718153
കരുതൽ ഡോസ് 13701961
12-14 പ്രായപരിധിയിലുള്ളവർ
ഒന്നാം ഡോസ് 41104996
രണ്ടാം ഡോസ് 32009908
15-18 പ്രായപരിധിയിലുള്ളവർ
ഒന്നാം ഡോസ് 61974140
രണ്ടാം ഡോസ് 53195854
18-44 പ്രായപരിധിയിലുള്ളവർ
ഒന്നാം ഡോസ് 561352552
രണ്ടാം ഡോസ് 516061306
കരുതൽ ഡോസ് 98588987
45-59 പ്രായപരിധിയിലുള്ളവർ
ഒന്നാം ഡോസ് 204040458
രണ്ടാം ഡോസ് 197024817
കരുതൽ ഡോസ് 49936055
60നുമേൽ പ്രായമുള്ളവർ
ഒന്നാം ഡോസ് 127675835
രണ്ടാം ഡോസ് 123184640
കരുതൽ ഡോസ് 47947568
കരുതൽ ഡോസ് 21,72,24,535
ആകെ 2,19,15,39,281
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 26,509 ; ഇത് രാജ്യത്തെ മൊത്തം സജീവ കേസുകളുടെ 0.06% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളിൽ 2,557 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,65,963 ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 2,786 പേർക്കാണ്.
കഴിഞ്ഞ 24 മണിക്കൂറിനുള്ളിൽ 2,57,965 പരിശോധനകൾ നടത്തി. ആകെ 89.78 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.05ശതമാനമാണ്. പ്രതിദിന രോഗസ്ഥിരീകരണ നിരക്ക് 1.08 ശതമാനമാണ്.
(ND
പ്രധാനമന്ത്രിയുടെ ഓഫീസ്
മഹാത്മാഗാന്ധിയുടെ പോർബന്തറിലെ വീട്ടിൽ നിന്നുള്ള പാഠങ്ങളെക്കുറിച്ചുള്ള ഒരു ലേഖനം പ്രധാനമന്ത്രി പങ്കിട്ടു
മഹാത്മാഗാന്ധിയുടെ പോർബന്തറിലെ വീട്ടിൽ നിന്നുള്ള പാഠങ്ങളെക്കുറിച്ചുള്ള ഒരു ലേഖനം പ്രധാനമന്ത്രി ശ്രീ നരേന്ദ്ര മോദി ഇന്ന് പങ്കുവെച്ചു.
‘മോദി അച്ചീവ്’ എന്ന ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു :
“നിങ്ങൾക്കെല്ലാം അറിയാമോ, മഹാത്മാഗാന്ധിയുടെ പോർബന്തറിലെ വീട് ജലസംരക്ഷണത്തിന്റെ വലിയ പാഠം നൽകുന്നു.
ഇത് വായിക്കുന്നത് നിങ്ങൾ ആസ്വദിക്കും:
https://www.narendramodi.in/what-gandhi-ji-s-home-in-porbandar-teaches-us-532460”
DS
ND
(
വിദ്യാഭ്യാസ മന്ത്രാലയം
ആസിയാൻ പിഎച്ച്ഡി ഫെലോഷിപ്പ് പ്രോഗ്രാമിന്റെ ആദ്യ ബാച്ച് വിദ്യാർത്ഥികളെ കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക് അഭിസംബോധന ചെയ്തു
കേന്ദ്ര വിദ്യാഭ്യാസ മന്ത്രി ശ്രീ രമേശ് പൊഖ്രിയാൽ നിഷാങ്ക് ഇന്ന് ആസിയാൻ അംഗരാജ്യങ്ങളിൽ നിന്നുള്ള വിദ്യാർത്ഥികളെ വിർച്വലായി അഭിസംബോധന ചെയ്തു. ഇന്ത്യാ ഗവൺമെന്റിന്റെ ധനസഹായത്തോടെ ഐഐടികൾ നടപ്പാക്കുന്ന ആസിയാൻ പിഎച്ച്ഡി ഫെലോഷിപ്പ് പ്രോഗ്രാമിലേക്ക്  തിരഞ്ഞെടുക്കപ്പെട്ട വിദ്യാർത്ഥികളെ അദ്ദേഹം അഭിനന്ദിച്ചു. കേന്ദ്ര വിദ്യാഭ്യാസസഹമന്ത്രി ശ്രീ സഞ്ജയ് ധോത്രെ വിശിഷ്ടാതിഥിയായിരുന്നു. ആസിയാൻ അംഗരാജ്യങ്ങളിൽ നിന്നുള്ള അംബാസഡർമാർ, പ്രതിനിധികൾ, മുതിർന്ന ഉദ്യോഗസ്ഥർ, ഐ.ഐ.ടി.കളിലെ ഡയറക്ടർമാർ, തിരഞ്ഞെടുക്കപ്പെട്ട വിദ്യാർത്ഥികൾ തുടങ്ങിയവർ ചടങ്ങിൽ പങ്കെടുത്തു.
ഇന്ത്യയും ആസിയാൻ അംഗരാജ്യങ്ങളും തമ്മിലുള്ള അക്കാദമിക്, ഗവേഷണ ബന്ധങ്ങൾ ഇരുപക്ഷത്തിനും പ്രയോജനപ്രദമാകുമെന്ന് കേന്ദ്ര വിദ്യാഭ്യാസ മന്ത്രി പറഞ്ഞു. സംസ്ക്കാരികം, വാണിജ്യം, ഗതാഗതം എന്നീ മേഖലകളിൽ ബന്ധങ്ങൾ കൂടുതൽ ശക്തിപ്പെടുത്തുമെന്നും അദ്ദേഹം വ്യക്തമാക്കി. ആസിയാൻ പിഎച്ച്ഡി ഫെലോഷിപ്പ് പ്രോഗ്രാമിലൂടെ സാധ്യമാകുന്ന സാങ്കേതികവിദ്യയിലും ഗവേഷണത്തിലും ഉള്ള സഹകരണം ഇന്ത്യയിലെയും ആസിയാൻ അംഗരാജ്യങ്ങളിലെയും വിദ്യാഭ്യാസ വിചക്ഷണർ, ഗവേഷകർ, ശാസ്ത്രജ്ഞർ എന്നിവർക്ക് മുന്നിൽ പുതിയ വാതായനങ്ങൾ തുറക്കുമെന്നും അവരുടെ ഗവേഷണങ്ങളും കണ്ടുപിടുത്തങ്ങളും ലോകമെമ്പാടുമുള്ള മനുഷ്യരാശിയുടെ നന്മയ്ക്കായി ഉപയോഗിക്കുമെന്നും അദ്ദേഹം കൂട്ടിച്ചേർത്തു.
ഊര്ജ്ജ മന്ത്രാലയം
ബാറ്ററി ഊര്ജ്ജ സംഭരണ സംവിധാനങ്ങളുടെ  വികസനത്തിനായുള്ള വയബിലിറ്റി ഗ്യാപ്പ് ഫണ്ടിംഗ് പദ്ധതിക്ക് കേന്ദ്രമന്ത്രിസഭ അംഗീകാരം നല്കി.
ഗവണ്മെന്റ് ബിഎസ്എസ് പദ്ധതി അവതരിപ്പിച്ചത്
ശോഭനമായ നാളേക്ക് വേണ്ടി രാജ്യത്തെ ഊര്ജ്ജസ്വലമാക്കാന്
4,000 മെഗാവാട്ട് ശേഷിയുള്ള ബിഇഎസ്എസ് പദ്ധതികള് 2030-31ല് മത്സരാധിഷ്ഠിത ടെന്ഡറുകള് വഴി വികസിപ്പിക്കും.
വിതരണ കമ്പനികള്ക്കും ഉപഭോക്താക്കള്ക്കും സംഭരണ ചെലവ് കുറയ്ക്കുന്നതിനുള്ള പദ്ധതി
ബാറ്ററികളുടെ പ്രവര്ത്തനക്ഷമത വര്ധിപ്പിക്കുന്നതിന് ബാറ്ററി എനര്ജി സ്റ്റോറേജ് സിസ്റ്റംസ്  വികസിപ്പിക്കുന്നതിനുള്ള വയബിലിറ്റി ഗ്യാപ്പ് ഫണ്ടിംഗ്  പദ്ധതിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭ അംഗീകാരം നല്കി. ഈ പദ്ധതി മുഖേന 2030-31ഓടെ 4,000 മെഗാവാട്ട് ബിഎസ്എസ്എസ് പദ്ധതികള് വിഭാവനം ചെയ്യുന്നു. വയബിലിറ്റി ഗ്യാപ്പ് ഫണ്ടിംഗിന്റെ രൂപത്തില് മൂലധനച്ചെലവിന്റെ 40% വരെ ബജറ്റ് പിന്തുണയായി നല്കും. ഗവണ്മെന്റ് സ്വീകരിച്ച പരിസ്ഥിതി അനുകൂല നടപടികളുടെ നീണ്ട പട്ടികയിലെ ഒരു പ്രധാന തീരുമാനമാണ് ഇത്. ഈ നീക്കം ബാറ്ററി സംഭരണ സംവിധാനങ്ങളുടെ ചെലവ് കുറയ്ക്കുമെന്ന് പ്രതീക്ഷിക്കുന്നു.
സൗരോര്ജ്ജം, കാറ്റ് എന്നിവ പോലുള്ള പുനരുപയോഗ ഊര്ജ സ്രോതസ്സുകളുടെ സാധ്യതകള് പ്രയോജനപ്പെടുത്താന് രൂപകല്പ്പന ചെയ്ത ഈ പദ്ധതി പൗരന്മാര്ക്ക് ശുദ്ധവും വിശ്വസനീയവും കുറഞ്ഞ വിലയുള്ളതുമായ വൈദ്യുതി നല്കുക ലക്ഷ്യമിടുന്നു. ബിഎസ്എസ് പദ്ധതിയുടെ വികസനത്തിനായുള്ള 3,760 കോടി രൂപയുടെ വിജിഎഫ് ബജറ്റ് പിന്തുണ ഉള്പ്പെടെ 9,400 കോടി രൂപയുടെ പ്രാരംഭ അടങ്കല്, സുസ്ഥിര ഊര്ജ്ജ പരിഹാരങ്ങളോടുള്ള ഗവണ്മെന്റിന്റെ പ്രതിബദ്ധതയെ സൂചിപ്പിക്കുന്നു. വിജിഎഫ് പിന്തുണ വാഗ്ദാനം ചെയ്യുന്നതിലൂടെ, ഒരു കിലോവാട്ടില് മണിക്കൂറിന് 5.50 രൂപ മുതല് 6.60 രൂപ വരെ ലാഭിക്കാനാകുമെന്നാണ് കണക്കുകൂട്ടല്. സംഭരിച്ച പുനരുപയോഗ ഊര്ജ്ജത്തെ രാജ്യത്തുടനീളമുള്ള കൂടുതല് വൈദ്യുതി വേണ്ടി വരുന്ന സമയത്തെ ഉപയോഗം കൈകാര്യം ചെയ്യുന്നതിനുള്ള ഒരു പ്രായോഗിക സാധ്യതയാക്കി മാറ്റുന്നു. ബിഇഎസ്എസ് പദ്ധതികളുടെ വിവിധ ഘട്ടങ്ങളുമായി ബന്ധിപ്പിച്ച് വിജിഎഫ് അഞ്ച് തവണകളായി വിതരണം ചെയ്യും.
പദ്ധതിയുടെ പ്രയോജനങ്ങള് ഉപഭോക്താക്കളിലേക്ക് എത്തുന്നുവെന്ന് ഉറപ്പാക്കാന്, ബിഎസ്എസ് പദ്ധതി ശേഷിയുടെ 85% എങ്കിലും വിതരണ കമ്പനികള്ക്ക്  ലഭ്യമാക്കും. ഇത് വൈദ്യുതി ഗ്രിഡിലേക്ക് പുനരുപയോഗ ഊര്ജത്തിന്റെ സംയോജനം വര്ദ്ധിപ്പിക്കുക മാത്രമല്ല, പ്രസരണ ശൃംഖലകളുടെ ഉപയോഗം ഏകീകരിക്കുമ്പോള് പാഴാകല്് കുറയ്ക്കുകയും ചെയ്യും. തല്ഫലമായി, ഇത് ചെലവേറിയ അടിസ്ഥാന സൗകര്യ നവീകരണത്തിന്റെ ആവശ്യകത കുറയ്ക്കും.
വിജിഎഫ് ഗ്രാന്റുകള്ക്കായി ബിഇഎസ്എസ് ഡെവലപ്പര്മാരെ തിരഞ്ഞെടുക്കുന്നത് സുതാര്യമായ മത്സരാധിഷ്ഠിത ടെന്ഡര് പ്രക്രിയയിലൂടെയാണു നടത്തുക. ഇത് പൊതു-സ്വകാര്യ മേഖലാ സ്ഥാപനങ്ങള്ക്ക് ഒരുപോലഅവസരം നല്കും. ഈ സമീപനം ആരോഗ്യകരമായ മത്സരം വളര്ത്തുകയും ബിഇഎസ്എസിനുള്ള ശക്തമായ അനുകൂലാന്തരീക്ഷം പ്രോത്സാഹിപ്പിക്കുകയും ഗണ്യമായ നിക്ഷേപങ്ങള് ആകര്ഷിക്കുകയും അനുബന്ധ വ്യവസായങ്ങള്ക്ക് അവസരങ്ങള് സൃഷ്ടിക്കുകയും ചെയ്യും.
ശുദ്ധവും ഹരിതവുമായ ഊര്ജ്ജ പരിഹാരങ്ങള് പ്രോത്സാഹിപ്പിക്കുന്നതിന് കേന്ദ്ര വണ്മെന്റ് പ്രതിജ്ഞാബദ്ധമാണ്, ഈ കാഴ്ചപ്പാട് കൈവരിക്കുന്നതിനുള്ള സുപ്രധാന ചുവടുവയ്പ്പാണ് ബിഎഎസ്എസ് പദ്ധതി. പുനരുപയോഗ ഊര്ജത്തിന്റെ ശക്തി പ്രയോജനപ്പെടുത്തുന്നതിലൂടെയും ബാറ്ററി സംഭരണക്ഷമത പ്രോത്സാഹിപ്പിക്കുന്നതിലൂടെയും, എല്ലാ പൗരന്മാര്ക്കും ശോഭനവും ഹരിതവുമായ ഭാവി സൃഷ്ടിക്കാനാണ് കേന്ദ്ര ഗവണ്മെന്റ് ലക്ഷ്യമിടുന്നത്.
(NS
ഊര്ജ്ജ മന്ത്രാലയം
ഊർജ്ജ പരിവർത്തനത്തിന്റെയും ഊർജ്ജ കാര്യക്ഷമത നടപടികളുടെയും പുരോഗതി വൈദ്യുത സഹമന്ത്രി ശ്രീ ആർ കെ സിംഗ് അവലോകനം ചെയ്തു
ന്യൂഡൽഹി, ജൂൺ 17, 2021
രാജ്യത്തെ വിവിധ ഊർജക്ഷമത പരിപാടികളുടെയും, കാലാവസ്ഥാ വ്യതിയാന പ്രതിരോധ പ്രവർത്തനങ്ങളുടെ മുന്നൊരുക്കങ്ങളുടെയും പുരോഗതി, ഇന്നലെ വീഡിയോ കോൺഫറൻസ് വഴി കേന്ദ്ര ഊർജ- പുനരുപയോഗ ഊർജ വകുപ്പ് സഹമന്ത്രി ശ്രീ ആർ കെ സിംഗ് വിലയിരുത്തി.
കാർബൺഡയോക്സൈഡ് ബഹിർഗമനം, കുറയ്ക്കുക എന്ന ലക്ഷ്യത്തോടെ സമ്പദ്വ്യവസ്ഥയുടെ എല്ലാ മേഖലകളിലുമുള്ള ഊർജ്ജ കാര്യക്ഷമത പ്രവർത്തനങ്ങൾ യോഗത്തിൽ ചർച്ച ചെയ്തു. ഗതാഗതം, എംഎസ്എംഇ, വൈദ്യുത പ്ലാന്റുകൾ തുടങ്ങിയ മലിനീകരണ തീവ്രത ഉള്ള മേഖലകളിൽ ശ്രദ്ധ കേന്ദ്രീകരിക്കാൻ ശ്രീ സിംഗ് നിർദ്ദേശിച്ചു.
രാജ്യത്തുടനീളം ഊർജ്ജ സംരക്ഷണ പദ്ധതികൾ നടപ്പാക്കുന്നതിനായി വികസിപ്പിച്ച - റോഷനി  - പദ്ധതി പ്രകാരം ക്രമീകരിച്ചിരിക്കുന്ന പ്രവർത്തനങ്ങളെക്കുറിച്ച് അദ്ദേഹം ചർച്ച ചെയ്തു.
ഊർജ്ജം പാഴാക്കുന്നത് കുറയ്ക്കുന്നതിന്, ആവശ്യകത അടിസ്ഥാനമാക്കിയുള്ള സംരംഭങ്ങളിൽ ഉചിതമായ നടപടികൾ കൈക്കൊള്ളാനും, വ്യവസായമേഖലയിൽ, പ്രത്യേകിച്ച് എംഎസ്എംഇകളിൽ, കാർബൺ ബഹിർഗമനം കുറഞ്ഞ സാങ്കേതികവിദ്യകൾ വൻ തോതിൽ നടപ്പാക്കേണ്ടതുണ്ട് എന്നും അദ്ദേഹം മന്ത്രാലയങ്ങളോട് നിർദ്ദേശിച്ചു.
ഇലക്ട്രിക് വാഹനങ്ങൾ കൂടുതൽ പ്രോത്സാഹിപ്പിക്കാൻ അദ്ദേഹം എല്ലാ വകുപ്പുകളോടും നിർദ്ദേശിച്ചു.
ഇനിപ്പറയുന്ന നടപടികൾ സ്വീകരിക്കാനും ശ്രീ ആർ കെ സിംഗ് നിർദ്ദേശിച്ചു:വിവിധ മേഖലകളിൽ വൈദ്യുതീകരണം പ്രോത്സാഹിപ്പിക്കുന്നതിന് വിശദമായ കർമരേഖ തയ്യാറാക്കണംവൈദ്യുതിയുടെ ഹരിതവത്കരണംഊർജ്ജ കാര്യക്ഷമത, കുറഞ്ഞ കാർബൺ സാങ്കേതികവിദ്യകൾ എന്നിവ സംബന്ധിച്ച കർമപദ്ധതി നടപ്പിലാക്കുന്നതിനായി എല്ലാ പ്രധാന മന്ത്രാലയങ്ങളിൽ നിന്നും അംഗങ്ങളുള്ള ഒരു സമിതി/സംഘം രൂപീകരിക്കണംബ്യൂറോ ഓഫ് എനർജി എഫിഷ്യൻസിയുടെയും സംസ്ഥാനങ്ങളുടെയും സംഘടനാ ഘടന ശക്തിപ്പെടുത്തുക.
RRTN/SKY
(Visitor Counter : 148